Barnafimleikur 2020: Tilmelding til Fimleik Føroyingafelagið bjóðar í 2020 fimleik við Boga og Rebekku til børn í aldrinum 2-7 ár. Lesið meira um fimleikin og venjararnar niðanfyri og meldið børnini til. Fimleikavenjingin byrjar longu 8. februar í fimleikahøllini á Herningevej skole. Fimleikur verður fast annaðhvønn leygardag í líka vikum kl. 10: 30-11: 30. Málbólkurin eru gentir og dreingir í aldrinum 2–7 ár. Um yngri ella eldri børn hava áhuga at koma, er sjálvandi eisini pláss fyri teimum. Fyri at ganga til fimleik, er tað krav, at barnið/børnini og í minsta lagi eitt foreldur eru limir í Álaborg í 2020. Um tit ivast, um tit hava teknað tykkum sum lim í 2020, kunnu tit venda tykkum til nevndina. Limaskapur 2020 kann teknast her. Tilmelda barnið til fimleik niðanfyri: Navn (Foreldur) * Navn (Barn) * Telefon nummar * Teldupostur * Føðiár (Barn) Foreldur limur? * Ja Nei Barnið limur? * Ja Nei Viðmerking Um venjararnar Eg eiti Bogi Sørensen, eri 25 ára gamal og komi úr Havn. Eg gangi á UCN har eg lesi til fysioterapeut, og hetta havi eg gjørt í 2,5 ár. Sum tað kann væntast av einum fysioterapeuti, havi eg sera stóran áhuga fyri menniskjakroppinum og rørslum, og kenni eg eisini týdningin av at venja nokk og at venja rætt. At venja børn er bæði stuttligt og áhugavert. Allar venjingar kunnu gerast til spæl, har man kann venja teirra koordinatión, balansu og so framvegis. Eg eiti Rebekka Fuglø og eri 23 ára gomul. Til dagligt lesi eg til psykomotorisk terapeut og í mínari frítíð íðki eg ítrott og elski at vera saman við familju og vinum. Mín áhugi fyri at venja børn kemur av, at eg fyri tað fyrsta elski at vera saman við børnum. Aftuat tí elski eg at íðka ítrott, at hava tað stuttligt og at spæla spøl saman við børnum, har ið tað bæði er pláss fyri at stuttleika sær samstundis sum man íðkar. Eg gleði meg sera nógv at møta børnunum, ið koma til fimleik hjá Álaborg, og vóni at tit fara at hava tað stuttligt saman við Boga og mær.